b'\n_START_ARTICLE_\nHuhdasj\xc3\xa4rvi\n_START_PARAGRAPH_\nHuhdasj\xc3\xa4rvi on kyl\xc3\xa4 Pohjois-Kouvolassa entisen Jaalan kunnan alueella. Huhdasj\xc3\xa4rven alueeseen kuuluvat my\xc3\xb6s naapurikyl\xc3\xa4t Vesala, Hartola ja Salonsaari. _NEWLINE_Kyl\xc3\xa4n keskustassa sijainneet pankki, baari, kauppa, koulu ja kirjaston lainausasema on sittemmin lakkautettu. L\xc3\xa4hin baari ja kyl\xc3\xa4kauppa sijaitsevat Hartolassa. Huhdasj\xc3\xa4rven entisen koulun kent\xc3\xa4ll\xc3\xa4 on lentopallokentt\xc3\xa4 ja j\xc3\xa4\xc3\xa4kiekkokaukalo. Huhdasj\xc3\xa4rven seudun n\xc3\xa4ht\xc3\xa4vyyksiin kuuluvat Lahnavuori, Huhdasj\xc3\xa4rven museoalue, Heisanharjun luonnonsuojelu- ja ulkoilualue, Pukkisaari sek\xc3\xa4 M\xc3\xa4kel\xc3\xa4n taistelun muistomerkki._NEWLINE_Huhdasj\xc3\xa4rven kyl\xc3\xa4n l\xc3\xa4pi kulkee yhdystie 4164. Huhdasj\xc3\xa4rvi-nimist\xc3\xa4 j\xc3\xa4rve\xc3\xa4 tai kyl\xc3\xa4\xc3\xa4 ei ole olemassa miss\xc3\xa4\xc3\xa4n muualla Suomessa._NEWLINE_Huhdasj\xc3\xa4rven entisess\xc3\xa4 koulurakennuksessa on toiminut 2012 alkaen Huhdasj\xc3\xa4rven Kyl\xc3\xa4osuuskunnan yll\xc3\xa4pit\xc3\xa4m\xc3\xa4 kyl\xc3\xa4talo. Kyl\xc3\xa4talossa toimii Kahvila-ravintola Kieriv\xc3\xa4 Kuu, kirppis, kirjasto ja erilaisia tapahtumia.'